armvectores/hy_wikipedia_2023 huggingface dataset:
(3593) Օսիպ

(3593) Օսիպ (անգլ.՝ Osip), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,151375 ա. մ., առավելագույնը մոտենում է 1,9509 ա. մ. հեռավորության վրա և հեռանում 2,3519 ա. մ.։ Արեգակի շուրջ մեկ ամբողջական պտույտ է կատարում 1152,58 երկրային օրվա ընթացքում, իր ուղեծրով շարժվելով միջինում 0,312342 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,12° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3593) Օսիպ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Երևան (կոնյակ)

Անվան այլ կիրառումների համար տե՛ս՝ Երևան (այլ կիրառումներ)Երևան կոնյակ, մշակվում է 1947 թվականից, Երևանի կոնյակի գործարանում։ Թնդությունը՝ 57 ծավ, շաքարայնությունը՝ 2%։ Մուգ ոսկեգույն է։ Պատրաստվում է ավելի քան 10 տարվա հնացրած կոնյակի սպիրտներից։ Համամիութենական և միջազգայիև մրցույթներում ու համտեսներում «Երևան կոնյակ»-ին շնորհվել է 3 ոսկե և 2 արծաթե մեդալ։
Դուբրինիչի

Դուբրինիչի (ուկրաիներեն՝ Дубриничі), գյուղ Ուկրաինայի Անդրկարպատյան մարզի Պերոչինի շրջանում։
2001 թվականի տվյալներով Դուբրինիչի գյուղում բնակվում էր 2 154 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պիլլկյուլա

Պիլլկյուլա (էստ․՝ Põllküla), գյուղ Էստոնիայի Հարյումաա նահանգի Կեիլա շրջանում։
2011 թվականի տվյալներով գյուղում բնակվում էր 40 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ֆիքրետ Մամեդով

Ֆիքրետ Ֆարրուխ օկլի Մամեդով (ադրբ.՝ Fikrət Fərrux oğlu Məmmədov, հուլիսի 1, 1955(1955-07-01), Բաքու, Ադրբեջանական ԽՍՀ, ԽՍՀՄ), ադրբեջանցի փաստաբան և պետական գործիչ, ԱՀ արդարադատության նախարար:


== Կենսագրություն ==
Ֆիքրետ Մամեդովը ծնվել է 1955 թվականին Բաքու քաղաքում: 1977 թվականին ավարտել է Մ.Վ. Լոմոնոսովի անվան Մոսկվայի պետական ​​համալսարանի իրավաբանական ֆակուլտետը: 1988 թվականին ավարտել է Բաքվի բարձրագույն կուսակցական դպրոցը: Նա իր կարիերան սկսել է 1977 թվականին ՝ որպես շրջանային դատախազի օգնական: Նա եղել է Բաքվի քաղաքային դատախազության վարչության դատախազ և հանրապետական ​​դատախազության ավագ դատախազ: Աշխատել է որպես կազմակերպչական-վերահսկողական վարչության պետ: Այս պաշտոնից նա տեղափոխվել է Ադրբեջանի Կոմունիստական ​​կուսակցության կենտրոնական կոմիտեի վարչական մարմինների վարչության իրավապահ մարմինների հրահանգչի պաշտոն: 
Ավելի ուշ նա աշխատել է որպես գլխավոր դատախազության իրավաբանական վարչության պետ, Սումգայիթ քաղաքի դատախազը, 1994-2000 թվականներին գլխավոր դատախազի տեղակալ, Իսկ 2000 թվականի ապրիլին նշանակվել է ԱՀ արդարադատության նախարար: 
2005 թվականից  Ադրբեջանի դատական-իրավական խորհրդի նախագահն է: Նա դատախազների միջազգային ասոցիացիայի սենատոր է:
Ամուսնացած է, ունի չորս երեխա:


== Պարգևներ ==
30 հունիսի, 2005 թ. - «Փառքի» շքանշան:
21 նոյեմբերի, 2008 թ. - «ԱՀ վաստակավոր իրավաբան»:
30 հունիսի, 2015 թ. - ԱՀ Նախագահի պատվավոր դիպլոմ:
20 նոյեմբերի, 2018 թ. - 1-ին աստիճանի «Հայրենիքին ծառայելու համար» շքանշան:


== Ծանոթագրություններ ==
Միկիտամյաե

Անվան այլ կիրառումների համար տե՛ս՝ Միկիտամյաե (այլ կիրառումներ)Միկիտամյաե (էստ․՝ Mikitamäe), գյուղ Էստոնիայի Պիլվամաա նահանգի Միկիտամյաե շրջանում։
2011 թվականի տվյալներով գյուղում բնակվում էր 267 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
500 Degreez

500 Degreez, նոր օռլեանդցի ռեփեր Lil' Wayne-ի երրորդ ալբոմն, դուրս է եկել 2002 թվականի հուլիսի 23-ին։ Ալբոմի անունը «400 Degreez» է, ալբոմի երգերը ռեփեր Juvenile-ինն են։


== Ստեղծագործությունների ցանկ ==
«Fly Talkin'» - 1:36
«Look at Me» - 4:00
«Way of Life» (featuring Big Tymers/TQ)  - 4:01
«Big Tigger Live on the Radio» - 1:31
«Gangsta and Pimps» (featuring Birdman) - 4:41
«Lovely» - 4:02
«Gangsta Shit.» (featuring Petey Pablo) - 3:40
«Big Tigger Live on the Radio» - 1:02
«Bloodline» - 4:21
«Where You At» - 3:50
«Worry Me» - 4:06
«500 Degreez» - 3:45
«Go Hard» (featuring Birdman) - 3:30
«Young’n Blues» - 4:32
«Believe That» (featuring Blaque/Mannie Fresh) - 4:12
«Rob Nice Live on the Radio» - 1:14
«Fuck You» (featuring Big Tymers) - 4:20
«What Does Life Mean To Me» (featuring TQ/Big Tymers) - 1:25
«Get That Dough» (featuring Baby/Tateeze/Cristal) - 3:38
«Fo Sheezy I’m Lil Weezy» - 3:44
«Fly Talkin' Go Home» - 3:20


== Դիրքը չարթերում ==
Ֆրանսերենը Կամբոջայում

Կամբոջան Հարավարևելյան Ասիայում համարվում է ֆրանսախոս երկրորդ երկիրը Վիետնամից հետո, բայց միաժամանակ այն նույն տարածաշրջանում առանձնանում է ֆրանսախոսների թվի ամենամեծ կրճատմամբ, որը բացատրվում է քաղաքական դրդապատճառներով։ 2014 թվականին Կամբոջայում գրանցվել է 423.000 մարդ, որ ֆրանսերենը կրում է որպես օտար լեզու. դա կազմում է բնակչության 3 %-ը։ 2008 թվականի տվյալներով միայն 873 մարդ է երկրում ֆրանսերենը կրում որպես մայրենի լեզու։


== Պատմություն ==
Ֆրանսերենը Կամբոջա է ներթափանցել 19-րդ դարի սկզբին այն բանից հետո, երբ այն դարձել է Ֆրանսիայի պրոտեկտորատը և 1887 թվականին ընդգրկվել Ֆրանսիական Հնդկաչինի մեջ։ Ֆրանսերենի ներթափանցումը Կամբոջայում աննկատ է անցել մինչև 1890-ական թվականների սկիզբը, երբ ֆրանսիական իշխանությունները սկսել են երկրում ֆրանսերենի ուսուցում կազմակերպել, սակայն դա սահմանափակվում էր միայն էլիտար ուսումնական հաստատություններով։ Վիետնամում հեղափոխական շարժման աճին զուգընթաց` ֆրանսիացիները դադարում են հովանավորել կրթությունը Կամբոջայում, ինչի պատճառով երկրում գրագիտության մակարդակը շարունակում էր ցածր մնալ, և այս իրադրությունը շարունակվում է մինչև Կամբոջայի օկուպացումը Ճապոնիայի կողմից Երկրորդ համաշխարհային պատերազմի ժամանակ։ Պատերազմից հետո ֆրանսերեը դարձյալ դառնում է Կամբոջայի միակ պաշտոնական լեզուն։ 1853 թվականին երկրի անկախության հռչակումից հետո այն շարունակում էր լայնորեն դասավանդվել և կիրառվել պաշտոնական շրջանակներում։
1960-ական թվականների սկզբին ֆրանսերենի տարածումը Կամբոջայում սկսում է անկում ապրել, ընդ որում ավելի զգալի կերպով, քան Հարավային Վիետնամում և Լաոսում։ 1970-ական թվականների կեսերին, երբ Կամբոջայում հաստատվում է կոմունիստական շարժումը, սպանվում են հազարավոր կրթված կամբոջացիներ, որոնց մեծ մասը տիրապետում էր ֆրանսերենին։ Կարմիր կխմերների կառավարման վերջում` 1979 թվականին, Կամբոջայում գրեթե լիովին ոչնչացված էին ֆրանկոֆոնները։ Կարմիր կխմերների ռեժիմի տապալումից և Կամպուչիայի Ժողովրդական Հանրապետության ստեղծումից հետո 1979 թվականին ֆրանսերենի որոշակի վերածնունդ է նկատվում, որը տևում է մինչև 1993 թվականը, երբ Կամբոջայի կառավարությունը երկրում կրթության ու պաշտոնական միակ լեզու է հռչակում կխմերերենը։ 1990-ական թվականների վերջերից Կամբոջայում օտար լեզուների ուսուցման ոլորտում առաջնություն է տրվում անգլերենին` որպես միջազգային հաղորդակցության ավելի պահանջված լեզվի։ Նույն ժամանակ 1997 թվականին Պնոմպենում բացվում է ֆրանսերենի կենտրոն, և կամբոջացի տասնյակ ուսանողներ ամեն տարի ուսման են մեկնում Ֆրանսիա։ Կամբոջայի ֆրանկոֆոնների միությունը աճ է գրանցում այն փախստականների հաշվին, որոնք վերադառնում են Ֆրանսիայից ու Քվեբեկից, ինչպես նաև ֆրանսախոս երկրներում ուսանած ուսանողների հաշվին։


== Կամբոջական ֆրանսերենի առանձնահատկություններ ==
Կամբոջական ֆրանսերենի բառապաշարը ձևավորվել է կխմերերենի, չինարենի կանտոնական բարբառի և Չաոշանի խոսվածքի ազդեցությամբ։ Կամբոջական ֆրանսերենը հիմնվում է ֆրանսերենի փարիզյան բարբառի վրա, սակայն նրանից տարբերվում է առավել զգալիորեն, քան ֆրանսերենի վիետնամական ու լաոսական խոսվածքները։


== Ֆրանսախոս ԶԼՄ-ները Կամբոջայում ==
Կամբոջայում ֆրանսերենով լույս են տեսնում երկու թերթեր` «Cambodge Soir» և «Cambodge Nouveau», ինչպես նաև ֆրանսերեն հաղորդումներ են հեռարձակվում տեղի հեռուստաալիքներով։


== Ծանոթագրություններ ==
Սինթեզ

Սինթեզ, ցրված նյութերի կամ հասկացողությունների միացման կամ միավորման պրոցես (որպես կանոն նպատակաուղղված պրոցես) մի ամբողջության մեջ։ Տերմինն առաջացել է հուն․՝ σύνθεση -համատեղում, միասին տեղավորում բառից։
Սինթեզը ֆունկցիոնալ մասերից ամբողջի հավաքման մեթոդն է որպես անալիզի անտիպոդ, ամբողջի մասնատումը ֆունկցիոնալ մասերի։
Հնարավոր է որոշումների սինթեզ։ Կիբերնետիկայում սինթեզի գործընթացը սերտորեն կապված է նախորդող անալիզի հետ։ Սինթեզը- նախապես պատրաստած տարբեր տեսակի բլոկներից կամ մոդուլներից բարդ համակարգերի ինժիներային կառուցումն է։ Ցածրամակարդակ, խորը կառուցվածքային միավորումը տարբեր տեսակի բաղադրամասերից։
Ի լրացում վերլուծության, սինթեզի մեթոդը թույլ է տալիս պատկերացում ստանալ հետազոտվող օբյեկտի բաղադրիչների միջև եղած կապերի մասին։

Սինթեզ (կոմպլիատորի տեսություն)
Տրամաբանական սինթեզ
Ջերմամիջուկային սինթեզ
Քիմիական սինթեզ։
1772

1772 թվական,  նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1772 թվականն է, 
XVIII դարի 72-րդ տարին։


== Դեպքեր ==
Մադրասում, Շահամիր Շահամիրյանը և նրա որդին՝ Հակոբ Շահամիրյանը հիմնում են հայկական տպարան, որը գործում է մինչև 1783-ը։
Մադրասում գրաբարով հրատարակվում է Մովսես Արցախեցի Բաղրամյանի «Նոր տետրակ, որ կոչի հորդորակ» աշխատությունը։
Վանում ծնվել է բանաստեղծ Հովհան Վանանդեցին։


== Ծնունդներ ==
Ապրիլի 7 - Շառլ Ֆուրիե, ֆրանսիացի ուտոպիստ սոցիալիստ
Դեկտեմբեր 16 - Հակոբ Շահեն-Ջրպետյան, հայագետ (վ.1837)


== Մահեր ==


== Ծանոթագրություններ ==
Բիրյուկսա (Կամենկայի վտակ)

Անվան այլ կիրառումների համար տե՛ս՝ Բիրյուկսա (այլ կիրառումներ)Բիրյուկսա, գետ Ռուսաստանում, հոսում է Ալթայսկայում և Ալթայսկա տարածաշրջանի Սովետական համայնքում։ Գետի գետաբերանը գտնվում է 54 կմ Կամենկա գետից աջ։ Գետի երկարութևունը կազմում է 43 կմ։ Գետի ափից 18 կմ աջ միանում է Փոքր Բիրյուսկային։


== Ջրագրության տվյալներ ==
Ըստ Ռուսաստանի պետական ջրային գրանցամատյանի տվյալների՝ այն պատկանում է Վերին Օբի ավազանին, մինչև Իրտիշ գետ թափվելը։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝։

Ջրային օբյեկտի կոդը հանրային գրանցմամբ -13010100312115100007630
Կոդը ըստ հիդրոլոգիական հետազոտության (ՌԴ) -115100763
Ավազանի կոդը - 13.01.01.003
Ծավալի համարը ըստ հիդրոլոգիական հետազոտության-15
Թողարկումը ըստ հիդրոլոգիական հետազոտության-1


== Ծանոթագրություններ ==
Բաշ Պալյարս

Բաշ Պալյարս (իսպ.՝ Baix Pallars), մունիցիպալիտետ Իսպանիայում։ Գտնվում է Լեյդա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Պալյարս Սոբիրա շրջանում։ Տարածքը կազմում է՝ 128,81 կմ2։ Բնակչությունը՝ 406 մարդ (2010 թվականի տվյալներով)։


== Արտաքին հղումներ ==
Página web del Ayuntamiento
Información de la Generalitat de Catalunya Archived 2007-03-11 at the Wayback Machine.
Información del Institut d'Estadística de Catalunya
Իլչիգուլովո (գյուղ, Միյակինսկի շրջան)

Անվան այլ կիրառումների համար տե՛ս՝ ԻլչիգուլովոԻլչիգուլովո (ռուս.՝ Ильчигулово, բաշկիրերեն՝ Илсеғол), գյուղ Ռուսաստանի, Բաշկորտոստան հանրապետության Միյակինսկի շրջանի կազմում։
Բնակչությունը 2009 թվականին գրանցված տվյալներով կազմում էր 631 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
ՀՀ բարձր տեխնոլոգիական արդյունաբերության նախարարություն

Հայաստանի բարձր տեխնոլոգիական արդյունաբերության նախարարություն, գործադիր իշխանության հանրապետական մարմին, որը մշակում և իրականացնում է կապի, տեղեկատվայնացման, տեղեկատվական տեխնոլոգիաների և տեղեկատվական անվտանգության, փոստի, լիցենզավորման և թույլտվությունների տրամադրման և ռազմարդյունաբերության ոլորտներում Հայաստանի կառավարության քաղաքականությունը։
Հայաստանի վարչապետի 2019 թվականի հունիսի 1-ի N 660-Լ որոշմամբ Հայաստանի Հանրապետության տրանսպորտի, կապի և տեղեկատվական տեխնոլոգիաների նախարարությունը վերավանվել է Հայաստանի Հանրապետության բարձր տեխնոլոգիական արդյունաբերության նախարարույթուն։


== Ընդհանուր տեղեկատվություն ==
Նախարար

Ռոբերտ ԽաչատրյանԱռաջին տեղակալ

Գևորգ ՄանթաշյանՏեղակալներ

Դավիթ Սահակյան
Ավետ Պողոսյան


== Ծանոթագրություններ ==


== Արտաքին հղումներ ==
Նախարարության պաշտոնական կայք
Հայաստանի Կառավարության կայք էջ, Բարձր տեխնոլոգիական արդյունաբերության նախարարություն
Ղևոնդ Հակոբյան

Ղևոնդ Ավագի Հակոբյան (նոյեմբերի 26, 1908(1908-11-26), Ղարաքիլիսա, Ալեքսանդրապոլի գավառ, Երևանի նահանգ, Կովկասի փոխարքայություն, Ռուսական կայսրություն - հուլիսի 27, 1986(1986-07-27), Կիև, Ուկրաինական ԽՍՀ, ԽՍՀՄ), ինժեներական զորքերի գեներալ-մայոր (1958)։
Ավարտել է Վ. Կույբիշևի անվան ռազմաինժեներական ակադեմիան (1937)։ 1939-1940 թվականներին (որպես ավիագնդի հատուկ սարքավորումների ինժեներ) մասնակցել է Արևմտյան Ուկրաինայի և Արևմտյան Բելառուսիայի ազատագրմանը և Ֆինլանդիայի դեմ պատերազմին։ ԽՍՀՄ հայրենական պատերազմի ժամանակ՝ Հարավային ռազմաճակատի ռազմաօդային ուժերի շտաբում հատուկ ծառայության ինժեներ-հրահանգիչ, 1943 թվականից՝ 4-րդ օդային բանակի գլխավոր ինժեների տեղակալ, մասնակցել է Հյուսիսային Կովկասի, Թամանի, Կուբանի, Ուկրաինայի, Բելառուսիայի ազատագրմանը, Լեհաստանում, Չեխոսլովակիայում և Գերմանիայում մղված մարտերին։ 1945-1947 թվականներին ծառայել է Գերմանիայի խորհրդային զորախմբում, 1947-1950 թվականներին՝ ռազմաօդային ուժերի գլխավոր շտաբում, 1951-1963 թվականներին եղել է Կիևի ինժեներաավիացիոն բարձրագույն ռազմական ուսումնարանի ռադիոտեխնիկական ֆակուլտետի պետ։
Թիթեռների կրկես

«Թիթեռների կրկես» (անգլ.՝ The Butterfly Circus), ամերիկացի հեղինակ Ջոշուա Վայգելի կարճամետրաժ անկախ ֆիլմ, որի գլխավոր դերերը կատարել են Նիք Վույչիչը, Դագ Ջոնսն ու Էդուարդո Վերաստեգին։ Ֆիլմը ստացել է 100 հազար դոլար որպես մրցանակ «Դորփոստ Ֆիլմ Պրոջեքթ» բարեգործական նախագծի շրջանակներում։


== Սյուժե ==
Ֆիլմի գործողությունը ծավալվում է մեծ ճգնաժամի ժամանակ։ Մենդեսը՝ «Թիթեռ» կրկեսի տնօրենը, ժամանում է Հարավային Կարոլինա իր կրկեսախմբի հետ միասին։ Այստեղ նա հաճախում է տեղի տոնավաճառը, որտեղ հանդիպում է Ուիլ անունով մի դժբախտ մարդու, որն ի ծնե ձեռքեր ու ոտքեր չունի ու ստիպված է ի ցույց դնել ինքն իրեն։ Մենդեսի հետ հանդիպումից հետո, Ուիլը որոշում է մտնել նրա կրկեսախմբի կազմն ու թաքնվում է «Թիթեռ» կրկեսի մեքենաներից մեկի մեջ։ Մենդեսն ու կրկեսի դերասանները ջերմորեն ողջունում են երիտասարդին։ Ուիլն իմանում է կրկեսախմբի անդամների կյանքի մասին տարբեր տխուր պատմություններ ու այն, թե ինչպես է Մենդեսը նրանց վերադարձրել սերը կյանքի նկատմամբ։
Մի օր Ուիլը պատահաբար հայտնաբերում է, որ կարող է լողալ ու նա որոշում է բեմի վրա մի դժվար հնարք կատարել․ բարձրանալ գմբեթ, իսկ հետո ցատկել ջրով լի լողավազանի մեջ։ Նա երջանիկ է, որովհետև կարողացավ վերադարձնել իր հանդեպ հավատքը։


== Դերերում ==


== Ստեղծման պատմություն ==
Ֆիլմի ստեղծման գաղափարն առաջին անգամ ծագել է Ջոշուա ու Ռեբեկա Վայգելների մոտ, դրանից հետո, երբ նրանք տեսագրումներ են տեսել Նիք Վույչիչի հետ։ Գրելով սցենարը, Վայգելները դիմեցին Վույչիչի հասարակության հետ կապի համար ծառայությանը։ Նիքը դրական գնահատեց սցենարն ու ստորագրեց  ֆիլմում գլխավոր դեր կատարելու համար պայմանագիրը։ Դագ Ջոնսը համաձայնվեց նկարահանվել «Թիթեռների կրկես» ֆիլմում, որովհետև նա դեռ գտնվում էր տպավորության տակ Վայգելի մեկ այլ կարճամետրաժ ֆիլմը դիտելուց հետո։ Ռեժիսորի հուշերով, նրա համար շատ կարևոր են գտնել Մենդեսի դերը կատարելու համար համապատասխան դերասանի։ Նա անգամ չեր ենթադրում, որ Էդուարդո Վերեստեգին կհամաձայնվի մասնակցել այս կարճամետրաժ ֆիլմի նկարահանումներին։
Վույչիչի ինքնակենսագրության համաձայն, նրա հետ նկարահանումները մեկ շաբաթից քիչ տևեցին։ Դերասանի ապահովագրության համար, նրան կախեցին հարթակի վրա հատուկ գոտիների օգնությամբ։
«Դորփոստ Ֆիլմ Պրոջեքթ» նախագծի մրցանակը ստանալուց հետո, Վայգելները հայտարարեցին, որ ուզում են նկարահանել լիամետրաժ ֆիլմ «Թիթեռների կրկես» ֆիլմի հիման վրա։


== Պարգևներ ու անվանակարգեր ==


== Ծանոթագրություններ ==


== Արտաքին հղումներ ==
http://www.thebutterflycircus.com ֆիլմի. պաշտոնական կայք
«Թիթեռների կրկես»(անգլ.) ֆիլմը Internet Movie Database կայքում
«Թիթեռների կրկես»(անգլ.) ֆիլմը Allmovie կայքում:
Լունինո (գյուղ, Բորսկի շրջան)

Անվան այլ կիրառումների համար տե՛ս՝ ԼունինոԼունինո (ռուս.՝ Лунино), գյուղ Ռուսաստանի, Նիժնի Նովգորոդի մարզի Բորսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օլդեբրուկ (համայնք)

Օլդեբրուկ (հոլ.՝ Oldebroek ( արտասանություն)), համայնք Նիդերլանդների Խելդերլանդ մարզում։ Տարածքը 97,63 կմ² է, բնակչությունը՝ 22.783 (2011 թ.)։ Մեկ շնչի տարեկան միջին եկամուտը 12.000 եվրո է։
Վետեպեռե

Վետեպեռե (էստ․՝ Vetepere), գյուղ Էստոնիայի Յարվամաա նահանգի Ալբու շրջանում։
2011 թվականի տվյալներով գյուղում բնակվում էր 27 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մարյինո (գյուղ, Գլոբինոյի շրջան)

Անվան այլ կիրառումների համար տե՛ս՝ ՄարյինոՄարյինո (ուկրաիներեն՝ Марїне), գյուղ Ուկրաինայի Պոլտավայի մարզի Գլոբինոյի շրջանում։
2001 թվականի տվյալներով Մարյինո գյուղում բնակվում էր 23 մարդ։ Բնակավայրը զբաղեցնում է 0,316 կմ² տարածք։ Բնակչության խտությունը կազմում էր 72,78 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կամիլա Երկանյան

Կամիլա Երկանյան-Քեշիշյան (մայիսի 17, 1981(1981-05-17), Երևան, Հայկական ԽՍՀ, ԽՍՀՄ), հայ դաշնակահար, բանաստեղծ։ Հայաստանի գրողների միության անդամ (2003), Լիբանանի պետական բարձրագույն կոնսերվատորիայի պրոֆեսոր։


== Կենսագրություն ==
Կամիլա Երկանյանը ծնվել է 1981 թվականին Երևանում՝ դաշնակահար, դիրիժոր Սեդրակ Երկանյանի և երաժշտագետ, դաշնակահար Թամար Հովհաննիսյանի ընտանիքում։ 2001 թվականին ավարտել է Երևանի Կոմիտասի անվան պետական կոնսերվատորիան, 2003 թվականին` կոնսերվատորիայի ասպիրանտուրան։ 2004 թվականին ամուսնու՝ շվիահար, դուդուկահար Զաքար Քեշիշյանի հետ հիմնել է «Հայկական խճանկար» դուետը, 2015 թվականին  դաշնակահարուհի Արմինե Աբաջյան-Բասմաջյանի հետ ստեղծել են «Կամար» դաշնամուրային դուետը, որը 2016 թվականին մենահամերգով հանդես է եկել Երևանի Արամ Խաչատրյանի տուն-թանգարանում։
Մենահամերգներով, ինչպես նաև սիմֆոնիկ նվագախմբի հետ հանդես է եկել Կիպրոսում, Եգիպտոսում, Սիրիայում, Լիբանանում, Հայաստանում և Արցախում։


== Սկավառակագրություն ==
«Բեթհովենի 3-րդ կոնցերտ» (դաշնամուրի և սիմֆոնիկ նվագախմբի համար, 1996)
«Նռնենի» (2006)
«Հայկական խճանկար» (2 ձայնասկավառակ, 2009)


== Գեղարվեստական գործունեություն ==
Կամիլա Երկանյան-Քեշիշյանը զբաղվել է գեղանկարչությամբ, մետաքսանկարչությամբ, գրել է բանաստեղծություններ, ձևավորել իր գրքերը։ Նրա երկերը տպագրվել են հայաստանյան և արտերկրի մի շարք հայալեզու թերթերում և հանդեսներում, ալմանախներում։ Կամիլա Երկանյան-Քեշիշյանի բանստեղծությունների հիման վրա գրվել են մի շարք վոկալ-նվագարանային ստեղծագործություններ։


=== Գրքեր ===
«Այս տողը իմ տունն է» (1999)
«Ձեզ նայելիս» (2001)
«Ղովտի կին» (2002)
«Քարի ու իմ միջև» (2004)
«Բառահանդես» (2007)


== Մրցանակներ ==
Առնո Բաբաջանյանի անվան մրցույթի դափնեկիր, 1993
«Այս տողը իմ տունն է» ժողովածուի համար արժանացել է Ռուբեն Սևակի անվան գրական մրցանակի, 1999
«Ձեզ նայելիս» ժողովածուի համար արժանացել է ԱՄՆ-ի Համահայկական գրական մրցանակաբաշխության «Սեպուհ Սարգսյան» մրցանակի, 2001
Արցախի գրողների միության պատվոգրեր, 2007, 2010
Արցախի մշակույթի նախարարության պատվոգիր, 2008
Արցախի վարչապետի երախտագիտության մեդալ,  2017


== Ծանոթագրություններ ==


== Արտաքին հղումներ ==
Կամիլա Երկանյան-Քեշիշյան, Արցախի հեռուստաընկերություն
ՆԵՐԿԱՊՆԱԿ /ԿԱՄԻԼԱ ԵՐԿԱՆՅԱՆ-ՔԵՇԻՇՅԱՆ/ 16.09.2016
Ալեքսանդր Փանոսյան

Անվան այլ կիրառումների համար տե՛ս՝ Ալեքսանդր Փանոսյան (այլ կիրառումներ)Ալեքսանդր Գևորգի Փանոսյան (1859, Ստամբուլ, Օսմանյան կայսրություն - հոկտեմբերի 28, 1919(1919-10-28), Ստամբուլ, Օսմանյան կայսրություն), հայ բանաստեղծ, դրամատուրգ։


== Կենսագրություն ==
Ավարտել է ծննդավայրի Նուբար-Շահնազարյան վարժարանը (1872), վարել կրթական-մշակութային գործունեություն։ Գրել է նաև ֆրանսերեն։ Փանոսյանի ռոմանտիկ շնչով գրված բանաստեղծությունները տպագրվել են Կ․ Պոլսի ու Փարիզի ֆրանսիական պարբերականներում։ Մանկական բանաստեղծությունների առաջին՝ «Շողեր ու ցողեր» (1885) ժողովածուով Փանոսյանը արևմտահայ իրականությունում ճանաչվել է իբրև շնորհալի մանկագիր։ 1880-ական թվականներին հանդես է եկել բազմաժանր գործերով (բանաստեղծություն, առակ, երգիծական մանրապատում, գրաքննադատություն, հայ հասարակական կյանքը վերլուծող հոդվածներ), որոնց մի զգալի մասը ամփոփվել է «Այգեկութք» և «Ազատ քնար։ Հայրենաշունչ գրվածքներ» (երկուսն էլ՝ 1908) ժողովածուներում։ Փանոսյանը գրել է նաև կատակերգություններ՝ «Թեկնածուներ» (1901), «Մագնիս» (1909, համահեղինակ՝ Սիպիլ), որոնք քանիցս բեմադրվել են Կ․ Պոլսում։ Ֆրանսերեն է թարգմանել Տիգրան Չուխաճյանի «Զեմիրե» (բեմ․ 1891, Կ․ Պոլիս) օպերայի լիբրետոն, Միքայել Նալբանդյանի «Երգ ազատության», Մկրտիչ Պեշիկթաշլյանի «Հայ քաջորդին», «Մահ քաջորդվույն» բանաստեղծությունները, Պետրոս Դուրյանի, Գրիգոր Զոհրապի, Արշակ Չոպանյանի, Եղիա Տեմիրճիպաշյանի գործերից, որոնք տպագրվել են տարբեր պարբերականներում։


== Ծանոթագրություններ ==
Հայ կաթողիկե եկեղեցու նվիրապետություն

Հայ կաթողիկե եկեղեցու նվիրապետությունը, Լիբանանի պատրիարքական թեմի առաջնորդանիստը գտնվում է Բեյրութում։ Առաջնորդը կաթողիկոս-պատրիարքն է, որը թեմը վարում է իր ընդհանուր փոխանորդի և վարչական խորհրդի միջոցով։
Գործում է 9 եկեղեցի, առավել հայտնի են Բեյրութի Սբ Եղիա-Սբ Գրիգոր Լուսավորիչ մայր տաճարը, Սբ Փրկիչ և Սբ Խաչ եկեղեցիները։ Եկեղեցիներ կան նաև Ռաուդայում և Հագմիեում, Զմմառում, Այնճարում, ինչպես նաև 1 մատուռ՝ Բիկֆայի Սխիթարյանների ամառանոցում։ Եկեղեցիներ են գործել նաև Սայդա, Սուր և այլ բնակավայրերում, որտեղ ժամանակին եղել է հայ կաթոլիկ ստվար բնակչություն։
Լիբանանում հոգևոր ու կրթական գործունեություն են ծավալում Ձմմառի, Մխիթարյան և Անարատ հղության հայ քույրերի միաբանությունները։ Բեյրութի Հազմիե արվարձանում Մխիթարյանները հիմնադրել են Բեյրութի Սբ Ավետման հայ Կաթողիկե եկեղեցին Վիեննայի Մխիթարյան միաբանության մայրավանքը Երկրորդական վարժարան (ներկայումս չի գործում), 1972 թվականին բացվել է Մխիթարյան միաբանության Ռաուդայի դպրեվանքը։
Բեյրութում գործում են Անարատ հղության հայ քույրերի միաբանության Սբ Հռիփսիմյանց (1992 թվականից), Սբ Ագնես վարժարանները, ինչպես նաև դպրոցներ՝ Ջահլեում ու Այնճարում, Ձմմառի աղջկանց և Այնճարի երկսեռ որբանոցները։ 1937 թվականին հիմնված Սբ Շուշան վարժարանը 1997 թվականին վերածվել է մանկամսուրի։ Լիբանանահայ կրթական կենտրոններից է Մեսրոպյան վարժարանը։ Անցյալում լիբանանահայ պատանիների հայեցի դաստիարակության գործում մեծ է եղել նաև Հիսուսյան միաբանության Բեյրութի Սբ Գրիգոր Լուսավորիչ ճեմարանի դերը։ Թեմում գործում են մշակութային, բարեսիրական մարզ, և սկաուտական միություններ, 4 երգչախումբ։
Դմենիսի

Դմենիսի (վրաց.՝ დმენისი), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 950 մետր բարձրության վրա։ Շրջկենտրոն Գորիից հեռու է 14 կմ։


== Ծանոթագրություններ ==
(3128) Օբրուչև

(3128) Օբրուչև (անգլ.՝ Obruchev), աստերոիդ աստերոիդների հիմնական գոտում։ Հայտնաբերվել է 1979 թվականի մարտի 23-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 3,112442 ա. մ., առավելագույնը մոտենում է 2,6078 ա. մ. հեռավորության վրա և հեռանում 3,6171 ա. մ.։ Արեգակի շուրջ մեկ ամբողջական պտույտ է կատարում 2005,63 երկրային օրվա ընթացքում, իր ուղեծրով շարժվելով միջինում 0,179495 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,94° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3128) Օբրուչև աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շառլ Օգյուստեն Կուլոն

Շառլ Օգյուստեն Կուլոն (ֆր.՝ Charles-Augustin de Coulomb, հունիսի 14, 1736(1736-06-14)[…], Անգուլեմ - օգոստոսի 23, 1806(1806-08-23)[…], Փարիզ), ֆրանսիացի ֆիզիկոս։ Փարիզի ԳԱ անդամ (1781)։ Հետազոտել է մազերի, մետաքսաթելերի (1777) և մետաղալարերի (1784) ոլորումը և ձևակերպել այդ երևույթի օրենքները։ Հնարել է ոլորակշեռքը, որը հետագայում կիրառել է կետային էլեկտրական լիցքերի և մագնիսական բևեռների փոխազդեցությունը ուսումնասիրելու համար (Կուլոնի օրենք)։ 1781 թվականին նկարագրել է սահքի և ճոճման շփման վերաբերյալ կատարած փորձերը, ձևակերպել չոր շփման օրենքները։ Ցույց է տվել, որ էլեկտրական լիցքերը բաշխվում են հաղորդիչի մակերևույթով, մուծել է մագնիսական մոմենտի և լիցքերի բևեռացման հասկացությունները։ Կուլոնի փորձարարական աշխատանքները կարևոր նշանակություն են ունեցել էլեկտրամագնիսական երևույթների տեսության ստեղծման համար։ Նրա անունով է կոչվում էլեկտրականության քանակի միավորը (կուլոն)։


== Ծանոթագրություններ ==
Վենտիլային պարպիչ

Վենտիլային պարպիչ, պարպիչ, որը նախատեսված է էլեկտրասարքավորման մեկուսացումը մթնոլորտային և կոմուտացիոն գերլարումներից պաշտպանելու համար։ Վենտիլային պարպիչի հիմնական տարրերն են հաջորդաբար միացված կայծային միջակայքը և ոչ գծային աշխատանքային ռեզիստորը, որի դիմադրությունը կախված է լարումից։ Վենտիլային պարպիչի՝ գերլարումից առաջացած ծակման դեպքում դրա դիմադրությունը փոքր է։ Այդ պատճառով էլ նվազում է վենտիլային պարպիչի լարման անկումը, դրանով իսկ սահմանափակվում պաշտպանվող էլեկտրասարքավորման վրա ներգործող լարման ամպլիտուդը։ Անվանական լարման դեպքում վենտիլային պարպիչի դիմադրությունը զգալիորեն աճում է, կտրուկ կերպով նվազում է վենտիլային պարպիչով անցնող հոսանքի ուժը, որն ապահովում է աղեղի մարումը կայծային միջակայքում գերլարումը վերացնելուց հետո։
Մոնտեներո դի Բիզաչա

Մոնտեներո դի Բիզաչա (իտալերեն՝ Montenero di Bisaccia), կոմունա Իտալիայում, գտնվում է Մոլիզե մարզում՝ Կոմպաբասո գավառում։
Բնակչությունը կազմում է 6688 մարդ, բնակչության խտությունը կազմում է 72 մարդ/կմ²։ Զբաղեցնում է 93 կմ² մակերես։ Փոստային ինդեքս՝ 86036, հեռախոսային կոդ՝ 0875։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Գլխավոր կայք՝ http://www.montenerodibisaccia.com/ufficiale.html


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ժողովածու (2352)

Ժողովածու (2352), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2352 թվի տակ։ Ձեռագիրը գրվել է 1693-1712 թվականների միջև Ավետ դպիր, Աստուածատուր երեց, Հովհաննես Իսպանացի գրիչների կողմից։ Ստացողը եղել է Պետրոս աբզյ, Հովհաննես քահանա։ Գրված է թղթի վրա, որը ունի 15X10.5 չափս։ Ձեռագիրը կազմված է 360 թերթից։ Գրված է միասյուն, նոտրգիր, բոլորգիր։ Ունի՝ 21,20 տող։ Ունի կիսախորան, լուսանցազարդ մանրանկարներ։ Կազմը` կաշեպատ տաղտակ դրոշմազարդ, աստառը՝ դրոշմազարդ կտավ։ Հիշատակարաններ՝ գրչի 81բ, 132ա, 153ա, 352բ, ստացողի՝ 215բ, 327բ (1712 թ․), հետագայի՝ 2ա (1739 թ․), 218տ (18դ․):


== Բովանդակություն ==
Սիմ․ Ջուղայեցւոյ քերակաութիւն, տրամաբանութիւն։
Պորփիւրի ներածութիւն ստորուգութեանցն Արիստոտէլի։
Արիստոտէլի ստորոգութիւնք։
Պերի արմենիաս։
Յովհ․ իսպանացւոյ քերականութիւն։


== Ծանոթագրություններ ==
Ծափաթաղ

Ծափաթաղ (նախկին անվանումները` Բաբաջան, Կզըլքենդ),
գյուղ Հայաստանի Հանրապետության Գեղարքունիքի մարզի Վարդենիսի տարածաշրջանում, Վարդենիս քաղաքից մոտ 32 կմ հյուսիս-արևմուտք, Սևանա լճի արևելյան ափին։
Նախկինում Բաբաջան անվան տակ ընդգրկված է եղել Ցարական Ռուսաստանի Երևանի նահանգի Նոր Բայազետի գավառում։ Խորհրդային տարիներին մասն է կազմել Հայկական ԽՍՀ Նոր Բայազետի գավառի, 1930 թվականից` Վարդենիսի շրջանի։ 1978 թ. հունվարի 1-ին վերանվանվել է Կզըլքենդ, 1991 թվականին` Ծափաթաղ։ 1995 թվականից մտնում է ՀՀ Գեղարքունիքի մարզի մեջ։ 2017 թվականից մտնում է Շողակաթ համայնքի մեջ։


== Բնակչություն ==
Ըստ ՀՀ 2011 թ. մարդահամարի արդյունքների` Ծափաթաղի մշտական բնակչությունը կազմել է 360, առկա բնակչությունը` 279 մարդ։ Մինչև 1989 թ. գյուղը հիմնականում բնակեցված է եղել ադրբեջանցիներով, այնուհետ` Ադրբեջանից բռնագաղթած հայերով։ Ծափաթաղի բնակչության փոփոխությունը ժամանակի ընթացքում` ստորև.


== Պատմություն ==
ԽՍՀՄ վերջին տարիներին Ծափաթաղ գյուղը հիմնականում բնակեցված է եղել ադրբեջանցիներով, տեղական մուսուլմանական գերեզմանոցի տապանաքարերի հիմնականում թվագրված են 1960-1988 թ., որից հետո գյուղի ադրբեջանցիները Ադրբեջանից գաղթած հայերի հետ փոխանակումների կամ վաճառքի միջոցով հեռացել են Ադրբեջան, որոնք այնուհետև հաստատվել են գերազանցապես Թովուզի և Դաշքեսանի շրջաններում։ Ներգաղթյալների մեծամասնությունը Դաշքեսանի Խաչակապ (ադրբեջանական անվանումը` Ղուշչի) գյուղի հայերն են։


== Տես նաև ==
Գեղարքունիքի մարզ


== Արտաքին հղումներ ==
Ծափաթաղ բնակավայրը «GEOnet Names Server» կայքում։
2001 թվականի Հայաստանի մարդահամարի արդյունքները, Հայաստանի վիճակագրական կոմիտե
Brady Kiesling, Rediscovering Armenia, p. 48, available online at the website of the Internet Archive:


== Ծանոթագրություններ ==
Տեմնոե (գյուղ, Բուրինի շրջան)

Տեմնոե (ուկրաիներեն՝ Темне), գյուղ Ուկրաինայի Սումիի մարզի Բուրինի շրջանում։
2001 թվականի տվյալներով Տեմնոե գյուղում բնակվում էր 72 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գաբրիել Միքայելյան

Գաբրիել Գաբրիելի Միքայելյան (1885, Այնթապ, Հալեպի գավառ, Հալեպի վիլայեթ, Օսմանյան կայսրություն - 1935, Հալեպ), հայ արևելագետ, բանասեր, պատմաբան։ Պրոֆեսոր։


== Կենսագրություն ==
Սովորել է Այնթապի Թերա Սանտա, Ջենովայի աստվածաբանական կոլեջներում, ձեռնադրվել կաթոլիկ քահանա։ Տիրապետել է թուրքերենին, արաբերենին, իտալերենին, ֆրանսերենին։ Մինչև 1914 թվականը սեմական լեզուներ է դասավանդել Ֆրայբուրգի (Գերմանիա) Ազատ կաթոլիկական համալսարանում։ 1914 թվականին, հակառակ Հռոմի պապի կարգադրության, թողել է մանկավարժական գործունեությունը, հրաժարվել կաթոլիկությունից և ձեռնամուխ եղել Մեծ եղեռնից փրկված հայերի համար օգնություն կազմակերպելու գործին։ Եվրոպական մայրաքաղաքներում հիմնել է օգնության կոմիտեներ, աջակցել Պողոս Նուբարի դիվանագիտական գործունեությանը։ 1929 թվականից պատմություն է դասավանդել Հալեպի ամերիկյան կոլեջում, միաժամանակ զբաղվել հիերոգլիֆային (նախախեթական, խեթական) արձանագրությունների վերծանումով, որը լայն ճանաչում է գտել գիտական աշխարհում։ Գրել է արաբերենի պատմության շրջանաբաժանմանը նվիրված աշխատություն, սահմանել չերքեզերենի քերականական և ուղղագրական կանոններ, զբաղվել հայոց պատմության հարցերով։ Եղել է ՀՕԿ-ի Հալեպի բաժանմունքի նախագահը։
Վարդենիս լեռ

Անվան այլ կիրառումների համար տե՛ս՝ Վարդենիս (այլ կիրառումներ)Վարդենիս, լեռնագագաթ Հայաստանի Գեղարքունիքի և Վայոց ձորի մարզերի սահմանագլխին, ամենաբարձր լեռն է Վարդենիսի լեռներում։ Ունի 3522 մ բարձրություն։


== Ծանոթագրություններ ==
Մուշեղ Դանիելյան

Մուշեղ Ներսեսի Դանիելյան (1900, Վարդաձոր, Թարթառի շրջան, Ադրբեջան - հուլիսի 18, 1938(1938-07-18)), պետական աշխատող, կուսակցական, ՌԿ(բ)Կ անդամ (1918)։


== Կենսագրություն ==
Մուշեղ Դանիելյանը ծնվել է Լեռնային Ղարաբաղի Հանրապետության Մարտակերտի շրջանի Գյուլաթաղ գյուղում (այժմ՝ Վարդաձոր)։ 1918 թվականին կարմիր բանակի շարքերում մասնակցել է Բաքվի կոմունայի համար մղված մարտերին։ 1921-1928 թվականներին ԼՂԻՄ-ում կատարել է կոմերիտական աշխատանքներ։ 1931-1933 թվականներին եղել է Ադրբեջանի Կ(բ)Կ կենտկոմի բաժնի վարիչ, 1933-1934 թվականներին՝ ԱԿ(բ)Կ Կիրովաբադի քաղկոմի քարտուղար, 1936 թվականին՝ Երևանի քաղկոմի առաջին քարտուղար, 1937 թվականին՝ ՀԽՍՀ ԺԿԽ նախագահ։


== Ծանոթագրություններ ==
Ալ-Կաիդայի ահաբեկչությունների ցանկ

Ալ-Կաիդայի ահաբեկչությունների ցանկ՝


== Ծանոթագրություններ ==


== Արտաքին հղումներ ==
Ալ-Կաիդա՝ Ջիգադի միջազգային իսլամական ճակատ ընդդեմ հրեաների ու քրիստոնյաների
Պատրանք (Թումանյան)

«Պատրանք», Հովհաննես Թումանյանի բանաստեղծություններից՝ գրված 1918 թվականին։


== Պատմություն ==
Հովհաննես Թումանյանն այս բանաստեղծությունը գրել է 1918 թվականի սեպտեմբերի 9-ին։
Բանաստեղծության մեկ ինքնագիր՝ թվագրված «1918. սեպտ. 9» պահվում է Եղիշե Չարենցի անվան գրականության և արվեստի թանգարանի Թումանյանի ֆոնդում։
Բանաստեղծությունն առաջին անգամ տպագրվել է 1919 թվականին «Տարազ» շաբաթաթերթում №5 (էջ38), նույն թվականի դեկտեմբերի 21-ին՝ «Բանակի օրը» միօրյա թերթում, այնուհետև Կոստանդնուպոլսում՝ 1922 թվականին լույս տեսած բանաստեղծությունների ժողովածուում (էջ 419)։
Այնուհետև տպագրվել է Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 193)։
Հովհաննես Թումանյանի երկերի լիակատար ժողովածուի 1-ին հատորում արտատպվել է Կոստանդնուպոլսում՝ 1922 թվականին լույս տեսած բանաստեղծությունների ժողովածուից։


== Ծանոթագրություններ ==
Հակոբ Էմինյան

Հակոբ Սերովբե Էմինյան (1878, Սեբաստիա - 1915), հայ բժիշկ։


== Կենսագրություն ==
Հակոբ Էմինյանը ծնվել է 1878 թվականին, Սե­բաս­տի­ա­յի նա­հան­գի Սե­բաս­տիա կամ Մարզ­վան քաղաքում։ 1899 թվականին ավարտել է Անատոլիայի քոլեջը և ստացել «պսա­կա­վոր ար­վես­տից» վկայական։ 1905 թվականին ավարտել է Սիրիական բողոքական քոլեջի (Բեյ­րու­թի Ամե­րի­կյան հա­մալ­սա­րան) բժշկական բաժինը։ 1908 թվականից Եվդոկիայում բժիշկ է աշխատել։ Մարզվանում (Մերզիֆոն) բժիշկ, ապա առողջապահության ուսուցիչ է աշխատել (Last position teacher in Hygien and General pratectioner in Merzifoun, Asia Minor)։
1914 թվականից սկսված Առա­ջին աշ­խար­համարտի ժամանակ զորակոչվել է օսմանյան բանակ և Եվդոկիայում զինվորական բժիշկ ծառայել։ Հրաժարվել է իսլամ ընդունելու առաջարկից։
1915 թվականին Եվդոկիայում կախաղան է բարձրացվել բժիշկներ Միսաք Փանոսյանի և Արմենակ Սերայտարյանի հետ միասին՝ 37 տարեկանում։ Այլ տվյալով՝ 1915 թվականին սպանվել է Սեբաստիայի նահանգի Եվդոկիայի գավառի Զիլե ավանում։


== Գրականություն ==
Հայ բժշկութեան տուած զոհերը, ցուցակագրուած վաւերական փաստերով, Կ. Պոլիս, 1919։
Ալպօյաճեան Ա., Պատմութիւն Եւդոկիոյ հայոց, Գահիրէ, 1952։
Կարոյեան Գասպար, Մեծ Եղեռնի նահատակ հայ բժիշկները (անոնց պատգամները), Պոսթոն, 1957։
Յուշամատեան Մեծ Եղեռնի (1915-1965), պատրաստեց Գերսամ Ահարոնեան, Պէյրութ, 1965։
Թէոդիկ, Յուշարձան նահատակ մտաւորականութեան, Բ. տպագրութիւն, Երեւան, ապրիլ 24, 1985։
Յարման Արսեն, Հայերը օսմանյան առողջապահության ծառայության մեջ և պատմություն սուրբ Փրկիչ հայոց հիվանդանոցի (թուրքերեն), Ստամբուլ, 2001։
Խաչատրյան Լ., Բաբլումյան Ա., Ցուցակ Հայոց ցեղասպանության զոհերի (1915-1923 թթ.), գ. 1, Սեբաստիայի նահանգ, Ե., 2004։
Քէստենեան Հրաչ, Պէյրութի Ամերիկեան Համալսարանէն Շրջանաւարտ Եւ Մեծ Եղեռնին Նահատակուած Հայ Բժիշկներ, «Ազ­դակ», 01-11-2012


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Սամսոնովո (գյուղ, Թելմանովսկի շրջան)

Անվան այլ կիրառումների համար տե՛ս՝ ՍամսոնովոՍամսոնովո (ուկրաիներեն՝ Самсонове), գյուղ Ուկրաինայի Դոնեցկի մարզի Թելմանովսկի շրջանում։
2001 թվականի տվյալներով Սամսոնովո գյուղում բնակվում էր 392 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(5799) Բրյուինգտոն

(5799) Բրյուինգտոն (անգլ.՝ Brewington), աստերոիդ աստերոիդների հիմնական գոտում։ Հայտնաբերվել է 1980 թվականի հոկտեմբերի 9-ին Կարոլին Շումեյկերի կողմից Պալոմարում։
Միջին հեռավորությունը Արեգակից կազմում է 2,621749 ա. մ., առավելագույնը մոտենում է 2,1699 ա. մ. հեռավորության վրա և հեռանում 3,0736 ա. մ.։ Արեգակի շուրջ մեկ ամբողջական պտույտ է կատարում 1550,55 երկրային օրվա ընթացքում, իր ուղեծրով շարժվելով միջինում 0,232176 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,47° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5799) Բրյուինգտոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գրիգոր Ղափանցյանի թանգարան

Գրիգոր Ղափանցյանի թանգարան, հիմնադրվել է 1987 թվականին։ Եղիշե Չարենցի անվան գրականության և արվեստի թանգարանի մասնաճյուղն է։


== Պատմություն ==
Թանգարանը հիմնադրվել է 1987 թվականին, Աշտարակում, մեծանուն լեզվաբան ու պատմաբան Գրիգոր Ղափանցյանի (1887-1957) ծննդյան 100 - ամյակի կապակցությամբ։ Տասը տարի շարունակ գործել է հայագետի հայրական տանը կից առանձին շենքում, ապա տեղափոխվել է Աշտարակի՝ Գրիգոր Ղափանցյանի անվան № 4 դպրոց, որտեղ զբաղեցնում է առանձին հարկաբաժին։


== Ցուցադրություն ==
Թանգարանում պահպանվում են Ղափանցյանի կյանքն ու գիտական բեղմնավոր գործունեությունը ներկայացնող շուրջ 300 ձեռագրեր, լուսանկարներ, գրքեր, կերպարվեստի գործեր, անձնական իրեր։


== Հասցե ==
Թանգարանը գտնվում է Արագածոտնի մարզի Աշտարակ քաղաքի Գրիգոր Ղափանցյանի անվան № 4 դպրոցում՝ Նարեկացու փողոց, 79 շենք հասցեում։


== Արտաքին հղումներ ==
Գրիգոր Ղափանցյանի թանգարան
Լիպովկա (գյուղ, Արդատովսկի շրջան)

Անվան այլ կիրառումների համար տե՛ս՝ ԼիպովկաԼիպովկա (ռուս.՝ Липовка), գյուղ Ռուսաստանի, Նիժնի Նովգորոդի մարզի Արդատովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էլին Վագներ

Էլին Մաթիլդա Էլիզաբեթ Վագներ (շվեդերեն՝ Elin Wägner, մայիսի 16, 1882(1882-05-16), Lund Cathedral parish, Շվեդիա - հունվարի 7, 1949(1949-01-07), Berg parish, Շվեդիա), շվեդ գրող, լրագրող, մանկավարժ, բնապահպան, հասարակական գործիչ, երեխաների պաշտպանթյան և փրկության շարժման կազմակերպիչ, ֆեմինիստական և պացիֆիստական շարժումների ակտիվիստ, Ֆոգելստադ խմբի հիմնադիր։ Շվեդական ակադեմիայի անդամ 1944 թվականից։


== Կենսագրություն ==

Էլին Վագները ծնվել է Լունդ քաղաքի դպրոցի տնօրենի ընտանիքում։ Երեք տարեկան հասակում նա կորցրել է մորը։ Ֆոգելստադի կանանց դպրոցում աշխատել է որպես ուսուցիչ։ 1910 թվականին ամուսնացել է գրականագետ Ջոն Լանդկվիստի հետ։ Մահացել է ստամոքսի քաղցկեղից։ Նրան թաղել են Լունդի Հյուսիսային գերեզմանատանը։ Շվեդ արվեստաբան, պատմաբան Գրեգոր Պաուլսոնն ամուսնացած էր նրա քրոջ հետ։


== Հասարակական գործունեություն ==
Էլին Վագները Շվեդիայի կանանց ընտրական իրավունքի շարժման ամենահայտնի ակտիվիստներից մեկն է և Շվեդիայի Կանանց իրավահավասար հասարակության ստեղծման նախաձեռնողը։ Ֆրեդրիկա Բրեմերի հետ միասին Էլին Վագները Շվեդիայում եղել է ֆեմինիստական շարժման նախաձեռնողներից և ազդեցիկ ակտիվիստը։ 1919 թվականի նոյեմբերին Էլին Վագները, Հելեն Պալմշերնան և Գերդա Մարկուսը Շվեդիայում ստեղծեցին երեխաների պաշտպանության և փրկության առաջին կազմակերպությունը՝ «Ռադա-Բառնեն» անվանումով («Երեխաների պաշտպանության միջազգային միության» շվեդական մասնաճյուղ)։


== Գրական գործունեություն ==
Էլին Վագները վեպերի, թերթերի և ամսագրերի հոդվածների և 4 ֆիլմերի սցենարների հեղինակ է։ Նրա ամենահայտնի վեպերից են՝ Norrtullsligan («Տղամարդիկ և այլ դժբախտություններ», 1908), Pennskaftet («Գրիչ», 1910), գյուղացիների կյանքին նվիրված ժողովրդական ավանդույթների ոգով վիպակ՝ Åsa-Hanna (1918): Նա օգտագործում էր Դևինեզ (Devinez) ստեղծագործական կեղծանունը։ Էլին Վագների գրքերը և բազմաթիվ հոդվածները նվիրված են կանանց ազատագրմանը, քաղաքացիական իրավունքների պաշտպանությանը, խաղաղության համար պայքարի շարժմանը, մարդկանց բարեկեցության բարելավմանը և շրջակա միջավայրի պաշտպանության խնդիրներին։


== Ընտրյալ մատենագիտություն ==


== Ծանոթագրություններ ==


== Արտաքին հղումներ ==
Elin Wägner at HighBeam Encyclopedia
Elin Wägner at IgentaConnect
Սանտա Կրոչե դի Մալիանո

Սանտա Կրոչե դի Մալիանո (իտալերեն՝ Santa Croce di Magliano), կոմունա Իտալիայում, գտնվում է Մոլիզե մարզում՝ Կոմպաբասո գավառում։
Բնակչությունը կազմում է 4838 մարդ, բնակչության խտությունը կազմում է 95 մարդ/կմ²։ Զբաղեցնում է 52 կմ² մակերես։ Փոստային ինդեքս՝ 86047, հեռախոսային կոդ՝ +39 0874։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0874 72521
Պաշտոնական կայք՝ http://www.comune.santacrocedimagliano.cb.it/


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ալըկցի

Ալըկցի, գյուղ Արևմտյան Հայաստանում, Բիթլիսի վիլայեթի Սասունի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Հրաչյա Քոչարի փողոց (Երևան)

Հրաչյա Քոչարի փողոց, փողոց Երևանի Արաբկիր վարչական շրջանում։ Անվանվել է ի պատիվ հայ արձակագիր, հրապարակախոս Հրաչյա Քոչարի։


== Տվյալներ ==
Սկսվում է Բարեկամության հրապարակից և հասնում մինչև Նաիրի Զարյան փողոց։


== Հատվող փողոցներ ==
Գյուլբենկյան փողոց
Վաղարշ Վաղարշյան փողոց
Վահրամ Փափազյան փողոց
Ռիգայի նրբանցք
Վրացական փողոց
Նաիրի Զարյան 1-ին նրբանցք


== Նշանակալի օբյեկտներ ==
Հայաստանի ազգային արխիվ
Քուվեյթի դեսպանատուն
Թիվ 11 պոլիկլինիկա
Հայ բժշկության թանգարան
Մեհրաբյանի անվան բժշկական ինստիտուտ
Երևանի Ստեփան Զորյանի անվան թիվ 56 դպրոց
Երևանի Գայի անվան թիվ 129 դպրոց


== Պատկերասրահ ==

		
		
		


== Աղբյուրներ ==
Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
Սերգեյ Ավագյան,  Երևանի փողոցները, Երևան, «ՎՄՎ-ՊՐԻՆՏ», 2010 — 272 էջ։
(7182) Ռոբինվոգան

(7182) Ռոբինվոգան (անգլ.՝ Robinvaughan), աստերոիդ աստերոիդների հիմնական գոտում։ Հայտնաբերվել է 1991 թվականի սեպտեմբերի 8-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 3,14061 ա. մ., առավելագույնը մոտենում է 2,6343 ա. մ. հեռավորության վրա և հեռանում 3,6469 ա. մ.։ Արեգակի շուրջ մեկ ամբողջական պտույտ է կատարում 2032,92 երկրային օրվա ընթացքում, իր ուղեծրով շարժվելով միջինում 0,177086 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,28° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7182) Ռոբինվոգան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պրեոնե

Պրեոնե (իտալերեն՝ Preone), կոմունա Իտալիայի Հանրապետությունում։ Գտնվում է Ֆրիուլի Վենետիկ Ջուլիա մարզի Ուդինե գավառում։
Բնակչությունը կազմում է 293 մարդ 2008 թվականի մարդահամարի տվյալների, բնակչության խտություն՝ 13 մարդ/կմ²։ Զբաղեցնում է 23 կմ² մակերես։ Փոստային ինդեքս՝ 33020։ Հեռախոսային կոդ՝ 0433։
Կոմունայի հովանավորն է Սուրբ Գևորգը։ Տոնը նշվում է ապրիլի 23-ին։


== Ժողովրդագրություն ==
Բնակչության թվաքանակի փոփոխությունները


== Կապի տվյալներ ==
Հեռախոսահամար՝ 0433 749027, 0433 749100
Էլեկտրոնային փոստ՝ segretario@com-preone.regione.fvg.it
Պաշտոնական կայք՝ http://www.preone.org/


== Արտաքին հղումներ ==
Պաշտոնական կայք(իտալ.)
Վիճակագրության ազգային ինստիտուտ (իտալ.)
Վիճակագրության ազգային ինստիտուտ Archived 2009-12-07 at the Wayback Machine. (անգլ.)


== Ծանոթագրություններ ==
Լի Սոնչե

Լի Սոնչե (կորեերեն՝ 이성재, օգոստոսի 23, 1970(1970-08-23), Սեուլ, Հարավային Կորեա), հարավկորեացի դերասան։


== Կենսագրություն ==
Ավարտել է Տոնգուկի համալսարանը։ Հանրաճանաչության է հասել «Գրոհի՛ր լցակայանը» (1999) ֆիլմի շնորհիվ։


== Ֆիլմագրություն ==


=== Ֆիլմեր ===


=== Հեռուստասերիալներ ===


== Մրցանակներ ==
1999 թվական՝ Blue Dragon Film Award 20-րդ արարողություն
1999 թվական՝ Grand Bell Award 36-րդ արարողություն
1999 թվական՝ 춘사영화상
1999 թվական՝ 영화평론가상
1999 թվական՝ PaekSang Arts Award 35-րդ արարողություն
2000 թվական՝ PaekSang Arts Award 36-րդ արարողություն


== Ծանոթագրություններ ==


== Արտաքին հղումներ ==
Լի Սոնչե (անգլ.) Internet Movie Database կայքում
Lee Sung-jae Archived 2016-03-04 at the Wayback Machine. at Koom Entertainment
Կորսունովկա (գյուղ, Լոխովիցայի շրջան)

Անվան այլ կիրառումների համար տե՛ս՝ ԿորսունովկաԿորսունովկա (ուկրաիներեն՝ Корсунівка), գյուղ Ուկրաինայի Պոլտավայի մարզի Լոխովիցայի շրջանում։ Բնակավայրը նախկինում նաև անվանվել է Կորսունովա Սլոբոդկա։ Հիմնադրվել է 1790 թվականին։
2001 թվականի տվյալներով Կորսունովկա գյուղում բնակվում էր 534 մարդ։ Բնակավայրը զբաղեցնում է 2,8 կմ² տարածք։ Բնակչության խտությունը կազմում էր 190,71 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կարիմատե

Կարիմատե (իտալերեն՝ Carimate) ՝ կումունա Իտալիայում, Լոմբարդիա մարզի Կոմո գավառում։
Բնակչությունը 3801 մարդ, խտությունը 760 մարդ/կմ²։ Տարածքը 5կմ²։ Փոստային կոդը՝ 22060, Հեռախոսային կոդը 031։
Քաղաքի հովանավոր պաշտպանը համարվում է սուրբ Սան Ջորջիոն։


== Ծանոթագրություններ ==
(7199) Բրիանզա

(7199) Բրիանզա (անգլ.՝ Brianza), աստերոիդ աստերոիդների հիմնական գոտում։ Հայտնաբերվել է 1994 թվականի մարտի 28-ին Մարկո Կավանյայի և Վալտեր Ջուլիանիի կողմից Սորմանոյում։
Միջին հեռավորությունը Արեգակից կազմում է 2,884722 ա. մ., առավելագույնը մոտենում է 2,6503 ա. մ. հեռավորության վրա և հեռանում 3,1191 ա. մ.։ Արեգակի շուրջ մեկ ամբողջական պտույտ է կատարում 1789,59 երկրային օրվա ընթացքում, իր ուղեծրով շարժվելով միջինում 0,201163 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,22° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7199) Բրիանզա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռուբամպրե

Ռուբամպրե (ֆր.՝ Rubempré), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 773 մարդ, բնակչության խտությունը` 76.69 մարդ/կմ²։ Բնակավայրը զբաղեցնում է 10.08 կմ² տարածք։


== Աշխարհագրություն ==
Գտնվում է Փարիզ քաղաքից 130 կմ հյուսիս, Ամյեն քաղաքից 15 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 517 աշխատունակ (15-64 տարեկան)  բնակիչ, որոնցից ակտիվ էին 381-ը, իսկ ոչ ակտիվները` 136։ Ակտիվության ցուցանիշը կազմում է 73,7 %։ 381 աշխատունակ մարդկանցից աշխատել է 353 անձ (188 տղամարդ և 165 կին)։ Գործազուրկ են եղել 28 անձ (16 տղամարդ և 12 կին)։ 136 անաշխատունակներից 61-ը եղել են աշակերտներ կամ ուսանողներ, 47-ը` թոշակառուներ, իսկ 28-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ժուրովկա (գյուղ, Բերեզանկայի շրջան)

Ժուրովկա (ուկրաիներեն՝ Журівка), գյուղ Ուկրաինայի Նիկոլաևի մարզի Բերեզանկայի շրջանում։
2001 թվականի տվյալներով Ժուրովկա գյուղում բնակվում էր 96 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տալամոնա

Տալամոնա (իտալերեն՝ Talamona), կոմունա Իտալիայում՝ Լոմբարդիա մարզի Սոնդրիո գավառում։ Սահմանակից է Ալբարեդո պեր Սան Մարկո, Արդեննո, Դացիո, Ֆորկոլա, Մորբենիո, Տարտանո համայնքներին։ Բնակչության թվաքանակը 2014 թվականի տվյալներով եղել է 4.722, բնակչության խտությունը կազմել է 214 մարդ/կմ²։ Զբաղեցնում է 21,2 կմ² տարածք։ Փոստային ինդեքս՝ 23018, հեռախոսային կոդ՝ 0342:


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Օձաքար

Օձաքար,  Օցակար, լեռնագագաթ Հայաստանի Տավուշի մարզի Իջևան քաղաքից 20 կմ հյուսիս-արևելք, Հախումի լեռնաշղթայում, Աղստև և Հախում գետերի ջրբաժանում։ Կովկասի 5– և 10-վերստանոց քարտեզներում։


== Ծանոթագրություններ ==